《喜雨与汪伯谐刘希贤吴原博同寅联句 其三》
明代·程敏政

天际阴云散复联，并将风雨作丰年。溯风群燕衣犹湿，溅水新荷叶正圆。

草野久怜农望切，桑林初识圣心虔。莫教夕蝀轻相妒，拟挽天瓢一霈然。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。